als_Latn dik_Latn sag_Latn
Bashkimi i Doganës dhe ATK-së shtyhet për vitin tjetër
09:21 | 02 June 2017
Bashkimi i Administratës Tatimore dhe Doganës së Kosovës në një institucion të vetëm, pritet të ndodhë në fillim të vitit të ardhshëm dhe jo gjatë këtij viti, siç është thënë më herët.
Bashkimi i Administratës Tatimore dhe Doganës se Kosovës në një institucion të vetëm, pritet të ndodh në fillim të vitit të ardhshëm dhe jo gjatë këtij viti, siç është thënë më herët.
Vazhdoni leximin nën reklamë ...
Ekrem Hysenaj, koordinator i grupit për procesin e bashkimit të këtyre dy agjencive buxhetore, ka thënë për Radion Evropa e Lirë se ky proces ende nuk ka përfunduar për shkak të prolongimit të miratimit të projektligjit që rregullon këtë çështje.
Ai tregon se në shtator të vitit të kaluar në bashkëpunim më zyrën e Komisionit Evropian është harmonizuar projektligji dhe si tillë është dërguar në Qeveri.
“Për shkak të specifikave të natyrës, që unë nuk i di pse, nuk është miratuar si i tillë ai projektligj që është hartuar nga grupi punues”.
“Duke e parë se po vonohet miratimi i këtij projektligji, atëherë në bashkëpunim më Fondin Monetar Ndërkombëtar që po na asiston në mënyrë të vazhdueshme në këtë proces se bashku edhe më Ministrinë e Financave, ky proces është shtyrë për 1 janar 2018”, ka thënë Hysenaj.
Autoritetet e Kosovës vitin e kaluar kishin miratuar bashkimin formal të Administratës Tatimore të Kosovës (ATK) dhe Doganave të Kosovës (DK) në një agjenci të përbashkët, të quajtur Agjencia e të Hyrave e Kosovës.
Unifikimi i sistemit të mbledhjes së të hyrave për buxhetin e Kosovës, do të përmirësojë shërbimet për tatim-pagues, njëherësh do sjellë rezultate në luftimin e evazionit fiskal, thotë Hysenaj.
“Në planin inicial janë specifikuar edhe objektivat e Qeverisë së Republikës së Kosovës me themelimin e Agjencisë së të Hyrave, që një ndër to janë edhe ofrimi i shërbimeve më të mira për tatim-paguesit”.
“Meqenëse tani shumica e shërbimeve kryhen në të dy agjencitë, në të ardhmen planifikohet të kryhen në një vend, me kosto më të ulët dhe më të shpejtë”, thotë ai.
“Objektiv tjetër është edhe funksionalizimi i përbashkët i disa funksioneve apo departamenteve, siç është Departamenti i hetimeve dhe inteligjencës, analizat dhe vlerësimit të riskut. Objektiv tjetër i radhës është krijimi i kapaciteteve për mbledhje të TVSH-së në brendi të vendit, që do të lehtësonte barrën e biznesit dhe do të rriste likuiditetin e tyre”, thotë Hysenaj.
Edhe ekspertë për çështje ekonomike, konsiderojnë se funksionimi i këtyre dy agjencive në një institucion të vetëm, do të sillte rezultate pozitive, nëse objektivat e parapara zbatohen në mënyrë efikase.
Ish kryetari i Odës Ekonomike të Kosovës, Ismail Kastrati, konsideron se efektet pozitive nga ky projekt do mund të vërehen nëse Tatimi mbi Vlerën e Shtuar grumbullohet brenda në territorin e Kosovës dhe jo në pikat doganore.
“Ajo do të kishte efekte pozitive, sepse bizneset importin nga jashtë nuk do ta paguajnë para se ta përdorin, ta shesin ose të përdorin në procesin e prodhimit. Këto do të ishin efektet pozitive nëse bashkohet Dogana e Kosovës dhe Administrata Tatimore”, ka thënë Kastrati për Radion Evropa e Lirë.
Kastrati thotë se institucionet e reja, të krijuara pas zgjedhjeve të 11 qershorit, duhet të marrin më prioritet miratimin e disa ligjeve të rëndësishme për zhvillimin ekonomik, rrjedhimisht lehtësimin e kushteve për sektorin privat.
Ndryshe, Administrata Tatimore dhe Dogana e Kosovës, janë dy institucionet kryesore, nga të cilat mbushet buxheti i Kosovës. Sipas parashikimeve të ekzekutivit për këtë vit, Dogana e Kosovës duhet të grumbullojë mbi një miliard e 100 milionë euro, kurse Administrata Tatimore e Kosovës duhet të mbledh 423 milionë euro.
-
Ederer: Serbia dhe Kosova të zgjedhin problemet e tyre
Sekretari shtetëror në Ministrinë e Punëve të Jashtme të Gjermanisë, Markus E...
-
Trump: Liderët arabë më paralajmëruan se Katari e financon radikalizmin
Presidenti i Shteteve të Bashkuara, Donald Trump, ka thënë sot se liderët ara...
-
1800 euro në muaj, shqiptari dënohet me 4 vjet burg për trafik droge
Gjykata Penale e Lucernit ka dënuar një shtetas shqiptar me katër vjet burg p...
-
Dhuna në Kuvend, nuk ftohen deputetët e VMRO-së
Edhe pas një muaji e gjysmë nga ngjarjet e përgjakshme në Kuvend, Prokuroria ...
-
179 gjoba pas aksionit për kontrollimin e mjeteve të rënda
Policia e Kosovës gjatë aksioni për kontrollimin e mjeteve të rënda transport...
-
Ja ku po punonte njëri prej sulmuesve të Londrës (Foto)
Restoranti i ushqimit të shpejtë KFC e ka konfirmuar se Khuram Butt kishte pu...
-
Pacolli: Nuk ka më vend për zhvatje, ndryshimi fillon me fitoren tonë
Ne kuadër të Fushatës Zgjedhore, Aleanca Kosova e Re bashkë me partnerët e ko...
-
Përmbysja e 8 përqindëshit si premtim zgjedhor
Premtimet e partive politike, pjesëmarrëse në zgjedhjet e parakohshme parlame...
-
Jeta luksoze e kandidatit të Vetëvendosjes për deputet (Foto)
Kandidati i Vetëvendosjes për deputet bën një jetë mjaft luksoze, por këtë lu...
-
Aksident trafiku në Prishtinë, lëndohen dy persona (Video)
Një aksident trafiku ka ndodhur në qendër të Prishtinës, saktësisht në buleva...
-
Gjenden video të ISIS-it në telefonin e njërit prej sulmuesve të Londrës
Video të grupit terrorist ISIS ishin gjetur në telefonin mobil të Youssef Zag...
-
Vulat për zgjedhje kushtuan mbi 11 mijë euro
Zgjedhjet e parakohshme parlamentare po afrohen. Komisioni Qendror i Zgjedhje...
als_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn